cyanic-selkie/wikianc huggingface dataset:
போர்ஸ் இந்தியா
மிட்லான்ட் எப்1
2005 ஆம் ஆண்டு ஜோர்டன் கிரான்டபிரி என்ற பேருடனெ பங்கேற்றது. 2006 ஆம் ஆண்டு மிட்லான்ட் எப்1 என்று பெயற் மாற்றபட்டது. பெரும் அளவில் சாதிக்க முடியாத காரணத்தினால் பண நெருக்கடி எற்பட்டு இந்த அணி மீணடும் கைமாறியது. வாகன தயாரிப்பாள்ளர் ஸ்பைகர் இந்த அணியை வாங்கியது.
ஸ்பைகர் பார்முலா ஒன் டீம்
2007 ஆம் முதல் இந்த அணி ஸ்பைகர் பார்முலா ஒன் டீம் என்று அழைக்கபட்டது. ஜெர்மனியின் ஏடிரியன் சுடில் இந்த அனிக்கான முதல் புள்ளியை ஜப்பானிய கிரான்டபிரியில் பெற்றுதந்தார். பண நெருக்கடி மீண்டும் தலைத்துக்க அணி மேலும் ஒரு முறை கை மாறியது. விஜய் மல்லையா மற்றும் மிசிஇல் மோல் இந்த அணியை வாங்கினர்.
2008
2007ஆம் ஆண்டு ஸ்பைகர் அணி பயன்பத்திய தானுந்தையே(car) சற்றுமேம்படுத்ததி 2008 ஆம் ஆண்டு போட்டியில் பயன்படுத்தியது போர்ஸ் இந்திய அணி. இதற்கு ப்பெர்ராரி விசைப்பொறியை(இன்ஜின்) பயன்படுத்தியது. வாகனத்துக்கு VJM01 என்று பெயர்சுட்டப்பட்தது. ஜெர்மனியின் ஏடிரியன் சுடில்லும் இத்தாலியின் ஜியான்கார்லோ பிசிகெல்லா ஓடுனர்களாக நியமிக்கப்பட்டனர். இவர்களாள் 2008ஆம் ஆண்டு பவ்வத்தில் அதிக அளவில் சாதிக்க முடியவில்லை. இந்த ஆன்டில் புள்ளிகள் பெற இயலவில்லை.
2009
இந்த ஆண்டு மெர்சிடிஸ் பென்ஸ்யிடம் இருந்து விசைப்பொறி(இன்ஜின்) வாங்கப்பட்டது. போர்ஸ் இந்திய அணி தனது தானுந்தியை தானே தயார் செய்து, வாகனத்துக்கு VJM02 என்று பெயர்சூட்டியது. இதற்கு பயன் அளிக்கும் விதமாக பெள்ஜியத்தில் நடந்த போட்டியல் ஜியான்கார்லோ பிசிகெல்லா இரண்டாவதாக வந்தார். இதையடுத்து அவர் ப்பெர்ராரிக்கு மாறினார். அவர்க்கு பதிலாக இத்தாலியின் விடாடோன்னியோ லுசி நியமிக்கப்பட்டார். இத்தாலியில் நடந்த அடுத்த போட்டியில் ஏடிரியன் சுடில் நான்காவதாக வந்து சாதித்தார். இந்த ஆன்டில் மொத்தம் 13 புள்ளிகள் கிடைத்தன.
2010
இந்த ஆண்டு போர்ஸ் இந்திய அணிதனது கடந்த ஆண்டு ஓட்டுனர்களையே தக்கவைத்துகொண்டது. இதுவரை நடந்த போட்டிகளில் இரண்டில் தவிர மற்ற அனைத்து போட்டிகளிளுமே புள்ளிகளை அள்ளி உள்ளது. இதுவரை மொத்தம் 47 புள்ளிகள் எடுத்துள்ளது.
குறிப்புகள்
பகுப்பு:இந்தியாவில் விளையாட்டு
சுமன் பாலா
''' இந்திய பெண்கள் தேசிய ஹாக்கி அணியில் உறுப்பினராக உள்ள சுமன் பாலா 1981  ஆம் ஆண்டு டிசம்பர் 15 ஆம் நாள் பிறந்தார். இவர் மணிப்பூரை சார்ந்தவர். மேலும் இவர் மான்செஸ்டர் 2002 காமன்வெல்த் போட்டிகளில் தங்கம் வென்ற போது  அந்த அணியில் விளையாடினார்.'''
குறிப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள்
பல்மேரா, நியூ செர்சி
பல்மேரா ( Palmyra) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்லிங்டன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,398 ஆகும். பல்மேரா பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 3,968.4 குடிமக்கள் ஆகும்.
வடக்குநத்தம் ஊராட்சி
வடக்குநத்தம் ஊராட்சி (Vadakkunatham Gram Panchayat), தமிழ்நாட்டின் விருதுநகர் மாவட்டத்தில் உள்ள திருச்சுழி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 877 ஆகும். இவர்களில் பெண்கள் 454 பேரும் ஆண்கள் 423 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
திருப்பாற்கடல் பிரசன்ன வெங்கடேசப்பெருமாள் கோயில்
பிரசன்ன வெங்கடேசப்பெருமாள் கோவில் என்பது தமிழ்நாட்டில் வேலூர் மாவட்டத்தில் திருப்பாற்கடல் என்ற ஊரில் அமைந்துள்ள தொன்மை வாய்ந்த கோவிலாகும். சிவனின் ஆவுடை மீது நிற்கும் திருமால் இக்கோயிலில் அருள்பாலிக்கிறார். இது சைவ சமயத்தில் வைணவத்தின் கலவையாகும். சிவனும் விஷ்ணுவும் சமம் என்பதை இது குறிக்கிறது.
சிறப்பம்சங்கள்
பண்டைய காலங்களில் கரம்பு என்று அழைக்கப்படும் திருப்பாற்கடல் கிராமம் பசுமையான சூழலுடன்கூடிய ஒர் இயற்கை வளம்மிக்க பகுதியாகும். இங்கு இரண்டு சிவன் ஆலயங்களும் இரண்டு விஷ்ணு கோவில்களும் உள்ளன. இங்கு மூலவருக்கு சொர்க்க வாசலுடன் சேர்ந்து மூன்று வாசல்கள் உள்ளன. இதனால் வைகுண்ட ஏகாதசி சமயத்தில் சொர்க்கவாசல் திறக்கும்போது நேரடியாக மூலவரையே தரிசிக்கலாம்.
லிங்கத்தின் மீது திருமால்
இக்கோயில் குறித்து நிலவும் ஒரு சுவையான கதை பின்வறுமாறு; காஞ்சிக்கு வந்த புண்டரீக மகரிஷிக்குத் திருமால்தான் விருப்பமான தெய்வம். அந்த நகரத்தில் உள்ள பல்வேறு பெருமாள் கோயில்களில் உள்ள தெய்வத் திருமேனியையும் தரிசித்தார். அருகில் உள்ள திருப்பாற்கடல் என்ற ஊரில் அற்புதமான ஆலயம் உள்ளதாக ஒருவர் கூறியதைக் கேட்டு, திருப்பாற்கடலுக்கு புண்டரீகர் கிளம்பினார். திருப்பாற்கடல் குறித்து அவருக்குத் தகவல் கூறியவருக்கு அவர் திருமால் கோயிலுக்கு மட்டுமே செல்வார் என்பது தெரியாது.
அன்று ஏகாதசி. ஏகாதசி முடிவதற்குள் திருமாலின் ஆலயம் ஒன்றுக்குச் சென்றே ஆக வேண்டுமென்று திருப்பாற்கடலுக்கு விரைந்தார். திருப்பாற்கடல் ஊரில் உள்ள கோயில் கோபுர வாயிலுக்குச் சென்றவர் உள்ளே உள்ள நந்தியின் உருவத்தைக் கண்டு உடனடியாக அங்கிருந்து வெளியேற முயன்றார். அப்போது அவரை எதிர்கொண்ட ஒரு முதியவர் கோயிலில் நுழையாமல் திரும்புவது குறித்துக் கேட்டார். அதற்கு புண்டரீகர் தான் திருமாலின் ஆலயங்களுக்கு மட்டுமேதான் செல்வதாகவும் இது சிவன் கோயிலாக இருப்பதால் திரும்புவதாக கூறினர். அதற்கு அந்த முதியவர் இது திருமாலின் ஆலயம்தான் என்று அவரை அழைத்துச் செல்வதாக கூறியதால்,  தன் கண்களை ஒரு துணியால் கட்டிக்கொண்டு முதியவரின் கையைப் பற்றிக்கொண்டு கோயிலுக்குள் சென்றார். கோயிலின் கருவறையில் சிவலிங்கம் காட்சி தந்தது.
கட்டப்பட்ட கண்களோடு கருவறையில் உள்ள முதன்மைத் தெய்வத்தைக் கைகளால் புண்டரீகர் தடவிப்பார்த்தார். (சிவனின் உருவத்தை தவறியும் பார்த்துவிடக் கூடாது என) தலையில் மகுடம். கைகளில் சங்கு, சக்கரம், கதை. ஒவ்வொன்றையும் தொட்டுணர்ந்த புண்டரீகர் அது திருமால்தான் என்பதை நிச்சயப்படுத்திக் கொண்டு, கண்களைத் திறந்து பார்த்தபோது அங்கே சிவலிங்கத்தின்மீது திருமாலின் உருவம் காணப்பட்டது. அரியையும் அரனையும் ஒருசேரப் பார்த்தபோது அவரது அகக்கண் திறந்தது. தன் தவறை மன்னிக்குமாறு இறைவனை வேண்டினார்.
கோயில் கட்டிடக்கலை
பிரசன்ன வெங்கடேச பெருமாள் கோயிலின் ராஜகோபூரம் பாழடைந்த நிலையில் உள்ளது. அதனையடுத்து, கொடிமரம், புண்டிரீகா புஷ்கரணி மற்றும் பலிபீடம், ஒரு சிறிய மண்டபம் மற்றும் மகரிஷி கோபுரம் போன்றவை நம்மை வரவேற்கின்றன. கருவறைக்கு முன் உள்ள மண்டபத்தின் நுழைவாயிலருகில் தும்பிக்கை ஆழ்வார், நம்மாழ்வார், மதுரகவி ஆழ்வார், திருமங்கை ஆழ்வர் மற்றும் பூதத்தாழ்வார் ஆகியோரின் உருவங்கள் உள்ளன.
கருவறையில் ஆவுடையாரின்மீது (சிவலிங்கத்தின்மீது) வெங்கடேச பெருமாள் அபயம் அளித்திருக்கும் கரத்துடன் காட்சியளிக்கிறார். அரியையும் அரனையும் ஒருசேரப் பார்க்கும் ஒரு அரிய காட்சியாக உள்ளது. பிரகாரத்தில் கிருஷ்ணதேவராயர், ராணி மங்கம்மாள், தளவாய் நாயக்கர் போன்றவர்கள் கைகூப்பிய நிலையில் காட்சி தருகிறார்கள். பல கோயில்களைப் புதுப்பித்த கிருஷ்ணதேவராயர் இந்தக் கோயிலையும் புதுப்பித்திருக்கிறார். மேலும் இதன் இந்தக் கோயிலில் அலர்மேல் மங்கைத் தாயார், அனுமன், கருடாழ்வார், ருக்மணி, சத்யபாமா, திருக்கச்சி நம்பியடிகள் ஆகியோரின் சன்னிதிகளையும் நிறுவினார்.
திருப்பாற்கடல் 107வது திவ்யதேசம்
பிரசன்ன வெங்கடேச பெருமாள் கோயிலைத் தவிர, திருப்பாற்கடலில் ஆதிரங்கநாதசாமி கோயில் என்று ஒன்றும் உள்ளது. இந்த இரண்டு ஆலயங்களுமே அருகருகே அமைந்துள்ளன இவை 107வது திவ்யதேசம் என்று அழைக்கப்படுபடும் இடமாக உள்ளது. தமிழ் இலக்கியத்தின் பாக்தி காலத்தில் 108 திவ்ய தேசங்கள் பற்றி பரவலாகக் கூறப்படும் சுவாரஸ்யமான செய்திகள் உள்ளன, அதாவது விஷ்ணுவின் 108 திவ்ய தேசங்களில், 106 மட்டுமே பூமியில் அமைந்துள்ளன. திருப்பற்கடல் (107) மற்றும் பரமபதம் (108) ஆகியவை புவிக்கு வெளியே பிரபஞ்ச வெளியில் அமைந்துள்ளதாக கூறப்படுகிறது. அனைத்து பக்தர்களும் 108 திவ்ய தேசங்கள் அனைத்தையும் பார்க்க வேண்டுமென்று இறைவன் விரும்பினார். எனவே திருப்பற்கடலில் பெருமாள் சயனித்திருக்கும் நிலையில் காட்சியளிக்கிறார். என வைணவ அறிஞர் ஸ்ரீ மடபூசி ஆழ்வார் குறிப்பிடுகிறார்.
திருப்பாற்கடலின் அமைவிடம்
திருப்பாற்கடல், சென்னை-பெங்களூரு தேசிய நெடுஞ்சாலையில் உள்ள காவேரிப்பாக்கத்திலிருந்து 2.5 கிலோ மீட்டர் தொலைவில் உள்ளது. சென்னையிலிருந்து 99 கிலோ மீட்டர், வேலூரிலிருந்து - 40 கிலோ மீட்டர் தொலைவில் உள்ளது.
வெளியிணைப்புகள்
பகுப்பு:வேலூர் மாவட்டத்திலுள்ள பெருமாள் கோயில்கள்
நுட்பம் - கவிதை இணைய இதழ்
நுட்பம்	 எனும் பெயரில் கவிதை இணைய இதழ் உலக கவிதை தினமான மார்ச் 21ம் தேதி, 2022ஆம் ஆண்டு தொடங்கப்பட்டது. கவிதைகளுக்கும் கவிதைச் சார்ந்த பதிவுகளுக்குமான இணையதளமாக செயல்படுகிறது. தமிழ் இலக்கியத்தில் கவிதை எழுதுவோருக்கான ஒரு களமாகவும், கவிதையின் பல்வேறு பரிணாமங்களை முயற்சிக்கும் கவிஞர்களுக்கான களமாகவும்  இருக்க வேண்டும் எனும் நோக்கத்தில் இரா.சந்தோஷ் குமார் என்பவரால் தொடங்கப்பட்டது. தமிழ் கவிதைகள், தமிழில் மொழிபெயர்க்கப்படும் கவிதைகளோடு, கவிதைச் சார்ந்த கட்டுரைகள், கவிதைத் தொகுப்பு குறித்தான விமர்சனங்கள், கவிஞர்கள் உடனான உரையாடல்கள் ஆகியவை வெளியாகின்றன. உரையாடல் பகுதியில் கவிஞர்கள் முதன் முதலாக வெளியிட்ட நூல், கவிஞர்களின் முதல் கவிதை பிரசுமான விபரம், உள்ளிட்ட கேள்விகளோடு ஒரு புதுமையான குறு நேர்காணலாக   “முதன் முதலாக” எனும் தலைப்பின் கீழ் தொடர்ந்து வெளியாகிறது. நுட்பம் - பாட்கேஸ்ட் (Nutpam - Podcast) மூலமாக நுட்பம் இணையதளத்தில் வெளியாகும் அனைத்து கவிதைகளையும் ஒலி வடிவத்தில் தயாரிக்கவும் ஒலிபரப்பவும் ஏற்பாடு செய்யப்பட்டு வருகிறது. மாதாந்திர இணைய இதழ்களாக பிப்ரவரி 19 வரையிலும்  பன்னிரண்டு இதழ்கள் வெளியாகி உள்ளன.
நுபியன் ஒட்டகச்சிவிங்கி
வகைப்பாட்டியலும் பரிணாமமும்
பன்னாட்டு இயற்கைப் பாதுகாப்புச் சங்கம் தற்போது ஒன்பது துணையினங்களைக் கொண்ட ஒரு வகை ஒட்டகச்சிவிங்கிகளை மட்டுமே அங்கீகரித்துள்ளது. இவற்றில் ஒன்று நுபியன் ஒட்டகச்சிவிங்கி. நுபியன் ஒட்டகச்சிவிங்கி, முழு சிற்றினங்களோடும் சேர்ந்து, செர்வசு கேமெலொபரடாலிசு (சிஸ்டமா நேச்சூரி பெர் ரெக்னா ட்ரையா நேச்சூரி , செகண்டம் கிளாஸ், ஆர்டினெஸ், ஜெனரா, இனங்கள், கம் கேரக்ரிபஸ், டிஃபெரெனீஸ், லோசிசொனிமிஸ்) எனச் சுவீடன் விலங்கியல் வல்லுநர் கார்ல் லின்னேயஸ் 175-ல் விவரிக்கப்பட்டது. இவர் இதனை எத்தியோப்பியா ஒட்டகச்சிவிங்கி அல்லது கிழக்கு சூடான் சென்னார் ஒட்டகச்சிவிங்கி அடிப்படையில் விவரித்தார்.
நுபியன் ஒட்டகச்சிவிங்கி பற்றிய லின்னேயஸின் விளக்கத்தைத் தொடர்ந்து, பல மாதிரிகள் 18ஆம் நூற்றாண்டின் இறுதியிலிருந்து மற்ற இயற்கை ஆர்வலர்கள் மற்றும் விலங்கியல் வல்லுநர்களால் வெவ்வேறு அறிவியல் பெயர்களின் கீழ் விவரிக்கப்பட்டுள்ளன. இவை அனைத்தும் இன்று சிராபா கேமலோபார்டலிசிசு ஒத்த சொற்களாகக் கருதப்படுகின்றன:
ஒட்டகச்சிவிங்கியின் துணையினங்களின் 2016 பகுப்பாய்வு, உரோத்சுசைல்டின் ஒட்டகச்சிவிங்கி (சி. சி. உரோத்சில்டி) நுபியன் ஒட்டகச்சிவிங்கியின் ஒரு தெளிவான சுற்றுச்சூழல் வகையாகக் கருதப்படலாம் என்று முன்மொழிந்தது. ஆனால் இந்த முடிவுகள் உறுதியானவை அல்ல.
வாழ்விட மக்கள் தொகை
ஆப்பிரிக்காவில் எல்லா இடங்களிலும் ஒட்டகச்சிவிங்கிகள் காணப்பட்டன. நுபியன் ஒட்டகச்சிவிங்கி கென்யாவிலிருந்து எகிப்து வரை வட ஆப்பிரிக்கா முழுவதும் பரவலாக இருந்தது. ஒட்டகச்சிவிங்கி சவன்னா மற்றும் வனப்பகுதிகளில் வாழ்கிறது. நுபியன் ஒட்டகச்சிவிங்கி தற்போது கிழக்கு தெற்கு சூடான் மற்றும் தென்மேற்கு எத்தியோப்பியாவிலும், உகாண்டா மற்றும் கென்யாவிலும் தனிமைப்படுத்தப்பட்ட இடங்களிலும் வாழ்கிறது. 2010-ல் 250க்கும் குறைவான எண்ணிக்கைகளில் காடுகளில் வாழ்ந்தன. இருப்பினும் இந்த எண்ணிக்கை நிச்சயமற்றது. 2016ஆம் ஆண்டு நிலவரப்படி, 2,150 நுபியன் ஒட்டகச்சிவிங்கிகள் காடுகளிலிருந்தன என்று மதிப்பிடப்பட்டுள்ளது. இவற்றில் 1,500 ரோத்ஸ்சைல்டின் சுற்றுச்சூழல் வகையைச் சேர்ந்தவை. இப்போது மேற்கு எத்தியோப்பியாவில் 200க்கும் குறைவானவையும் கிழக்கு தெற்கு சூடானில் சுமார் 450 ஒட்டகச்சிவிங்கிகளும் வாழ்கின்றன. கென்யாவில் 800 மற்றும் உகாண்டாவில் 1,550 என்ற எண்ணிக்கையில் உள்ளன.
வளரிடத்தில்
வலது|thumb| [[ஐக்கிய அரபு அமீரகம்|ஐக்கிய அரபு அமீரகத்தின் அல் ஐன் உயிரியல் பூங்காவில் நுபியன் ஒட்டகச்சிவிங்கிகள். ]] உரோத்ஸ்சைல்டின் ஒட்டகச்சிவிங்கி நுபியன் ஒட்டகச்சிவிங்கிக்கு ஒத்ததாகக் கருதப்பட்டால், இந்த உயிரலகு ஒட்டகச்சிவிங்கிகளுடன் இணைந்து வளரிட பொதுவான ஒட்டகச்சிவிங்கி வகைகளில் ஒன்றாகும். இது இல்லையென்றால், 2003ஆம் ஆண்டு வரை ஐக்கிய அரபு அமீரகத்தில் உள்ள அல் ஐன் உயிரியல் பூங்கா, விலங்குகளை இனப்பெருக்கம் செய்யும் மிகச் சில உயிரியல் பூங்காக்களில் ஒன்றாகும். நுபியன் ஒட்டகச்சிவிங்கி எகிப்தின் கிசா மிருகக்காட்சிசாலையில் வளர்க்கப்பட்டு இனப்பெருக்கம் செய்யப்படுகிறது.
வெளி இணைப்புகள்
பகுப்பு:எத்தியோப்பியாவின் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
நஸ்முல் உசைன்
மொகம்மட் நஸ்முல் உசைன்: (Mohammad Nazmul Hossain, பிறப்பு: அக்டோபர் 5, 1987) வங்காளதேசம் துடுப்பாட்ட அணியின் பந்துவீச்சாளர், வங்காளதேச கபிகாமி பிரதேசத்தில் பிறந்த இவர் வங்காளதேசம் தேசிய அணி, வங்காளதேச துடுப்பாட்ட ஏ அணி,வங்காளதேச 19 இன் கீழ், செல்கில் கோட்ட அணிகளில் இவர் அங்கத்துவம் பெறுகின்றார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1987 பிறப்புகள்
ஆப்பிள் மாவு
ஆப்பிள் மாவு என்பது ஆப்பிள் அரைத்த மாவு ஆகும். இம்மாவு சுமார் 54% கூழ், 34% தோல்கள், 7% விதைகள், 4% விதை கருக்கள் மற்றும் 2% தண்டுகள் ஆகியவற்றின் கலவையாகும். இது "ஆப்பிள் போமாசு மாவு" என்றும் அழைக்கப்படுகிறது. இதில் சுத்திகரிக்கப்பட்ட வெள்ளை மாவை விட அதிக அளவு உணவு நார்ச்சத்து இருக்கலாம்.
மேற்கோள்கள்
பகுப்பு:மாவு
வல்லிக்கண்ணன்
வல்லிக்கண்ணன் (ரா.சு. கிருஷ்ணசாமி, நவம்பர் 12, 1920 - நவம்பர் 9, 2006) என்பவர் ஒரு தமிழக எழுத்தாளர். இவரது தந்தை ரா.மு. சுப்பிரமணிய பிள்ளை, தாய் மகமாயி அம்மாள். 1930களிலும், 40களின் துவக்க ஆண்டுகளிலில் லோகசக்தி, பாரதசக்தி போன்ற பத்திரிகைகளில் வல்லிக்கண்ணன் கதைகளும், உணர்ச்சிகரமான கட்டுரைகளும் பாடல்கள் என ரா. சு. கிருஷ்ணஸ்வாமி என்றும், ராசுகி என்ற பெயர்களில் எழுதத்துவங்கினார். அந்தச் சமயத்தில் தனக்கு ஒரு புனைபெயர் தேவை என எண்ணினார். இதையடுத்து அவரது சொந்த ஊரான ராஜவல்லிபுரத்தில் உள்ள வல்லியையும் கிருஷ்ணஸ்வாமி என்ற தன்பெயரை கண்ணன் என மாற்றி இரண்டையும் இணைத்து, வல்லிக்கண்ணன் என்ற பெயரில் எழுதத்தொடங்கியவர். எழுத்தாளராக வேண்டும் என்பதற்காகவே அரசுப் பணியிலிருந்து விலகியவர். அரசுப் பணியிலிருந்து விலகிய பின்னர் தொடக்கத்தில் இதழ்களில் ஆசிரியராகப் பணிபுரிந்துள்ளார். பின்னர் சிறுகதை, நாவல், குறுநாவல், கட்டுரை என ஐம்பதுக்கும் மேற்பட்ட நூல்களை எழுதியிருக்கிறார். இவருடைய சிறுகதைகளில் சில ஆங்கிலத்தில் மொழிபெயர்க்கப்பட்டு பத்திரிகைகளில் வெளியாகியுள்ளன. இவருடைய பெரிய மனுஷி எனும் சிறுகதை அனைத்து இந்திய மொழிகளிலும் நேரு பால புத்தக வரிசையிலும் வெளிவந்துள்ளது. இவர் எழுதிய "வல்லிக்கண்ணனின் சிறப்புச் சிறுகதைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டுக்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.
சில நூல்கள்
அ.நா.பாலகிருஷ்ணன் தொகுத்த “சிறியன சிந்தியாதான் வல்லிக்கண்ணன்” எனும் நூலில் வல்லிக்கண்ணன் எழுதியதாகக் குறிப்பிடப்பட்டுள்ள நூல்களின் பட்டியல் இது.
காபூல் வங்கித் தாக்குதல், ஜூன் 2017
ஆப்கானிஸ்தானின் ஹெல்மெண்ட் மாகாணத்தின் லஷ்கார் (Lashkargh) பகுதியிலுள்ள புதிய வங்கிக் கிளையில் தாக்குதல்தாரிகள் வெடிபொருட்களை வெடிக்கச் செய்தனர். 22 ஜூன் 2017 நண்பகல் 12:00 மணியளவில் நடைபெற்ற இத்தாக்குதலில் 34 பேர் கொல்லப்பட்டனர் மேலும் 58 பேர் காயமடைந்தனர். தற்கொலைப் படையினர் நடத்திய இத்தாக்குதலின் போது தீவிரவாதிகள் வங்கியினுள் நுழைந்தனர். தலிபான் அமைப்பினர் இத்தாக்குதலுக்குப் பொறுப்பேற்றுக் கொண்டுள்ளனர்.
மேற்கோள்கள்
பகுப்பு:2017 நிகழ்வுகள் பகுப்பு:தீவிரவாத நிகழ்வுகள்
கேப்ரோயிடே
கேப்ரோயிடே (Caproidae) அல்லது பன்றி மீன்கள் எனப்படுவது (boarfishes), சிறிய மீன் குடும்பமாகும். இதில் 12 கடல் மீன் சிற்றினங்கள் இரண்டு பேரினங்களின் கீழ் வகைப்படுத்தப்பட்டுள்ளன. இவை முன்னர் டோரிசுடன் செய்பார்மிசில் வகைப்படுத்தப்பட்டன. ஆனால் தற்போது இவை பேர்சிஃபார்மீசில் வால் சட்டகம் அடிப்படையில் மறு வகைப்படுத்தப்பட்டுள்ளன. பன்றி மீன்கள் இந்தியப் பெருங்கடல், அத்திலாந்திக்குப் பெருங்கடல் மற்றும் பசிபிக் பெருங்கடல்களில் காணப்படுகின்றன. இவை முக்கியமாக 50 m ஆழத்திற்குக் கீழாக வாழ்கின்றன.
பன்றி மீன்கள் மெல்லிய உடல்களைக் கொண்டுள்ளன. இவைச் சிறிய வகை மீன்களே. ஒரு சில இனங்களின் உடல் நீளம் 30 செ.மீ. வரை வளரக்கூடின. இவற்றின் நிறமானது சிவப்பு, இளஞ்சிவப்பு மற்றும் வெள்ளியாகும்.
சுமார் 48.6 முதல் 40 மில்லியன் ஆண்டுகளுக்கு முன்பு, மூன்றாம் காலத்தில், இயோசீன் சகாப்தத்தின் நடுப்பகுதியில் கேப்ராய்டு மீன்களின் தொல்லுயிர் எச்சங்கள் காணப்பட்டுள்ளன.
மேற்கோள்கள்
பகுப்பு:மீன்கள்
புகலிட நகைச்சுவை
புகலிட நகைச்சுவை என்பது சொந்த நாட்டில் இருந்து நாட்டுப் சிக்கல் காரணமாகவோ, அல்லது தொழில்வாய்ப்புக்கள் தேடியோ வெளிநாடுகளுக்கு புகலிடம் சென்ற தமிழர்களிடையே வழங்கும் நகைச்சுவையாகும். முற்றிலும் புதிய மொழிப், பண்பாட்டு சூழலில் சேர்ந்தியங்க முற்படும் போது சில அனுபவங்கள் நகைச்சுவையாக அமைகின்றன. உறவினர்கள் ஒன்றுகூடும் இடத்தில் இந்த நகைச்சுவைகள் பகிரப்படும். சொல்லுப்படும் விதம், சேர்க்கப்படும் அல்லது விடப்படும் கூறுகள், கேட்பவர்களைப் பொறுத்து நகைச்சுவையின் வீச்சு அமையும்.
எடுத்துக்காட்டுக்கள்
பகுப்பு:தமிழ் நகைச்சுவை
நல்லாட்சிக்கான ஐக்கிய தேசிய முன்னணி
நல்லாட்சிக்கான ஐக்கிய தேசிய முன்னணி (United National Front for Good Governance, UNFGG යහපාලනය සඳහා වූ එක්සත් ජාතික පෙරමුණ) என்பது இலங்கையின் ஓர் அரசியல் கூட்டணியாகும். இக்கூட்டணி நாடாளுமன்றத் தேர்தலை இலக்காகக் கொண்டு 2015 சூலை 12 ஆம் நாள் ஆரம்பிக்கப்பட்டது.
2015 நாடாளுமன்றத் தேர்தல்
2015 ஆகத்து 17 இல் நடைபெற்ற நாடாளுமன்றத் தேர்தலில் ஐக்கிய மக்கள் சுதந்திரக் கூட்டமைப்பின் வேட்பாளர்களில் ஒருவராக முன்னாள் அரசுத் தலைவர் மகிந்த ராசபக்ச அறிவிக்கப்பட்டதை அடுத்து அதிருப்தி அடைந்த சிங்கள தேசியவாதக் கட்சியான ஜாதிக எல உறுமய அக்கூட்டணியில் இருந்து 2015 சூலை 5 இல் விலகி, கூட்டணியில் இருந்து விலகிய மேலும் சிலருடன் இணைந்து தனித்துப் போட்டியிடுவதாக அறிவித்தது.
இலங்கை சுதந்திரக் கட்சியிலிருந்து பிரிந்து சென்ற குழுவின் சார்பில் அமைச்சர்கள் ராஜித சேனாரத்ன, அர்ஜுன ரணதுங்க, எம். கே. டி. எஸ். குணவர்தன மற்றும் ஜாதிக எல உறுமய கட்சியின் தலைவர்கள் சம்பிக்க ரணவக்க, அத்துரலியே ரத்தன தேரர் ஆகியோருக்கும், ஐக்கிய தேசியக் கட்சிக்கும் இடையில் 2015 சூலை 12 இல் புரிந்துணர்வு ஒப்பந்தம் கையெழுத்தானது. இக்கூட்டணி அரசியல் கட்சியாகப் பதிவு செய்யப்படாததால் 2015 தேர்தலில் ஐக்கிய தேசியக் கட்சியின் யானைச் சின்னத்தின் கீழ் போட்டியிட்டது.
மேற்கோள்கள்
பகுப்பு:இலங்கை அரசியல் கட்சிகள்
ஆளுநர் மாளிகை, நைனித்தால்
கட்டுமானத்தின் ஆரம்பம் 1897 ஆம் ஆண்டு ஏப்ரல் மாதம் தொடங்கியது மற்றும் முடிக்க இரண்டு ஆண்டுகள் ஆனது. இது ஐரோப்பிய பாணியில் மற்றும் கோதிக் கட்டிடக்கலை அடிப்படையில் கட்டப்பட்டுள்ளது. சுதந்திரத்திற்குப் பிறகு ஆளுநர் மாளிகை எனப் பெயர் மாற்றம் செய்யப்பட்டது.
ஆளுநர் மாளிகை ஏழு நாட்களும் திறந்திருக்கும். பார்வையாளர்களுக்கான டிக்கெட் விலை ஒரு நபருக்கு 50.00 ரூபாய். அவர்கள் ஒரு வழிகாட்டியுடன் பார்வையாளர்களின் குழுவை ஒரே நேரத்தில் அனுப்புகிறார்கள் மற்றும்
பார்வையிடுவதற்கான நேரங்கள் காலை 11 மணி, மதியம் 12 மணி, மதியம் 1 மணி முதல் 4 மணி வரை. ஆய்வுக்கு அதிகபட்ச நேரம் 35 முதல் 40 நிமிடங்கள் ஆகும். பிரதான நுழைவாயிலுக்கு முன்னால் வாகன நிறுத்துமிட வசதி இலவசம்.
ஆளுநர் மாளிகையில் கோல்ப் மைதானம் பார்வையாளர்களுக்காக திறக்கப்படவில்லை. ஆளுநர் மாளிகையின் உள்ளே புகைப்படம் எடுக்க அனுமதி இல்லை. ஆனால் வெளியில் இருந்து புகைப்படம் எடுக்கலாம். மிகவும் நன்றாக பராமரிக்கப்பட்டு உள்ளது. புல் மற்றும் தோட்டத்தில் நடக்க அனுமதி இல்லை.]]
உத்தரகண்ட் மாநிலத்தின் இரண்டாவது ஆளுநர் மாளிகை நைனித்தால் என்னும் இடத்தில் அமைந்துள்ளது. இம்மாளிகை உத்தரகண்ட் ஆளுநரின் கோடைகால ஓய்வு விடுதியாகும். சுதந்திரத்திற்கு முந்தைய காலத்தில், நைனிடால் ஐக்கிய மாகாணங்களின் கோடைகால தலைநகராக செயல்பட்டது மற்றும் சுகாட்டிஷ் கோட்டை போல் கட்டப்பட்ட இந்த கட்டிடம் "அரசு மாளிகை" என்று பெயரிடப்பட்டது. வடமேற்கு மாகாண ஆளுநரின் இல்லமாக ஆங்கிலேயர்களால் ஆளுநர் மாளிகை கட்டப்பட்டது.
1897 ஆம் ஆண்டு ஏப்ரல் மாதம் ஆளுநர் மாளிகை கட்டும் பணி தொடங்கப்பட்டு இரண்டு வருடங்கள் ஆனது. இது ஐரோப்பிய பாணியில் மற்றும் கோதிக் கட்டிடக்கலை அடிப்படையில் கட்டப்பட்டுள்ளது. நைனித்தாலில் உள்ள ஆளுநர் மாளிகை வடிவமைப்பாளர்கள் கட்டிடக் கலைஞர் ச்டீவன்சு மற்றும் நிர்வாகப் பொறியாளர் எப்.ஓ.டபிள்யூ. ஆர்டெல். சுதந்திரத்திற்குப் பிறகு ஆளுநர் மாளிகை எனப் பெயர் மாற்றம் செய்யப்பட்டது.
ஆளுநர் மாளிகை தோட்டங்கள் 220 ஏக்கர் பரப்பளவில் 45 ஏக்கர் நிலத்தில் கோல்ப் மைதானத்துடன் அமைந்துள்ளது. 1936 ஆம் ஆண்டு கட்டப்பட்ட ஆளுநர் மாளிகையின் கோல்ப் மைதானம், இந்தியாவின் பழங்கால கோல்ப் மைதானங்களில் ஒன்றாகும். மேலும் இது இந்திய கோல்ப் யூனியனுடன் இணைக்கப்பட்டுள்ளது. சுதந்திரத்திற்குப் பிந்தைய காலத்தில், உத்திரப்பிரதேசத்தின் முதல் ஆளுநரான சரோஜினி நாயுடு இந்த வரலாற்று நினைவுச்சின்னத்தின் முதல் குடியிருப்பாளராக இருந்தார்.
புற இணைப்புகள்
பகுப்பு:உத்தராகண்டு அரசு
நான்கு ஆசியப் புலிகள்
நான்கு ஆசியப் புலிகள் (நான்கு ஏசியன் புலிகள்) அல்லது நான்கு ஆசிய டிராகன்கள் (Four Asian Tigers or Asian Dragons) என்பது ஆசிய நாடுகளிலேயே, பொருளாதாரத்தில் அதிக வளர்ச்சியடைந்த நான்கு நாடுகளைக் குறிக்கிறது. ஹொங்கொங், சிங்கப்பூர், தென் கொரியா மற்றும் தாய்வான் ஆகியவையே இந்த நான்கு நாடுகள்.
பகுப்பு:ஆங்காங் பகுப்பு:சிங்கப்பூர் பகுப்பு:தைவான் பகுப்பு:தென்கொரியா பகுப்பு:ஆசிய நாடுகள் பகுப்பு:தென் கொரியப் பொருளாதாரம்
தம்புரா
தம்புரா சுருதி கருவிகளில் மிகச்சிறப்பானது. இது தம்பூரா, தம்பூரி, தம்பூரு, தம்பூர் என்றும் அழைக்கப்படுகின்றது. நன்கு சுருதி சேர்ந்துள்ள தம்புராவை மீட்டுவதால் மனதை ஒன்றுபடுத்தி இறை தியானத்தில் ஈடுபடுவோரும் உண்டு. அரங்கிசையில் மேளக்கட்டு ஏற்படவும் இது உதவுகிறது. வாய்பாட்டுக்கும், வீணைக்கும், வயலினுக்கும் துணைக்கருவியாக தம்பூரா பயன்படுகிறது.
வீணை போன்ற தோற்றமுடைய தம்பூராவின் அடிப்பகுதி குடம் போலவும் மேல் பகுதி நீண்டும் இருக்கும். குடத்தின் குறுக்களவு 10 முதல் 18 அங்குலமும், தம்பூராவின் நீளம் மூன்றரை முதல் ஐந்து அடிவரையிலும் இருக்கும். அடியில் உள்ள குடமானது பலா மரத்தாலோ அல்லது சுரைக்காயாலோ செய்யப்பட்டதாக இருக்கும். தப்பூராவின் வளைவான பகுதி குதிரை எனப்படும். மேல் பக்கத்தில் 4 தந்திகள் செல்லும். இதில் மூன்று தந்திகள் இரும்பாலும், ஒன்று பித்தளையாலும் ஆனது. நடுத் தந்திகள் இரண்டும் ஆதார சட்ச சுரத்தை ஒலிப்பவை. 4 தந்திகளையும் ஒன்றாக சேர்த்து ஒலிக்கும்போது முதன்மை மெட்டின் மேல் நான்கு தந்திகளுக்கும் மெட்டுக்கும் இடையில் துண்டு நூல்களை செலுத்தி வைத்துக் கொள்வர். இது சீவா எனப்படும். சுருதியை சரியாக சேர்க்க ஏதுவாக தந்திகளில் மணிகள் கோர்க்கபட்டிருக்கும். தம்பூராவின் உச்சியில் உள்ள பிருடைகளை பயன்படுத்தி தந்திகளைத் தளர்த்த இயலும்.
பெரும்பாலும் தம்பூராவை செங்குத்தாக நிறுத்தி விரல்கலால் தந்திகளை வருடி வாசிப்பர். 'ரிக ரிக' என வண்டின் ரீங்காரம்போல் இது கேட்கும்.
குறிப்புகள்
பகுப்பு:கம்பி இசைக்கருவிகள்
fa:دمبوره
கதை (திரைப்படம்)
கதை 2010 ஆம் ஆண்டு அபிஷேக் இயக்கத்தில், ராஜன் ராதாகிருஷ்ணன் தயாரிப்பில், புதுமுக நடிகர்கள் ஷான் குமார் மற்றும் நிவேதிதா நடிப்பில் வெளியான தமிழ் திரைப்படம்.
கதைச்சுருக்கம்
எழுத்தாளர் நரேன் (ஷான்) எழுத்தாளர்களுக்கு வழங்கப்படும் உயரிய விருதான புக்கர் பரிசினை வெல்கிறார். இந்த விருதை தன் மனைவி காவ்யாவிற்கு (நிவேதிதா) சமர்ப்பிக்கிறார். அத்தம்பதிகளின் கடந்த காலக் கதை சொல்லப்படுகிறது.
நரேன் முதன்முதலில் காவ்யாவை இசையரங்கத்தில் வயலின் இசைக்கருவியை வாசிக்கும் போது காண்கிறான். அவளின் திறமையைப் பாராட்டி தன் வயலின் இசைக்கருவியில் அவளது கையொப்பத்தைக் கேட்டுப் பெறுகிறான். இருவரும் காதலிக்கத் தொடங்குகின்றனர். நரேனின் வீட்டுக்கு வரும் காவ்யா அவன் எழுதிய புத்தகங்களுக்காக பெற்ற பரிசுகளைக் கண்டு அவன் ஒரு எழுத்தாளர் என்றறிகிறாள். அப்போது அவளைத் திருமணம் செய்துகொள்ள விரும்புவதாகக் கூறும் நரேனிடம் தன் சம்மதத்தைத் தெரிவிக்கிறாள்.
இசை
படத்தின் இசையமைப்பாளர் பவுல் ஜேக்கப்.
வெளி இணைப்புகள்
பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2010 தமிழ்த் திரைப்படங்கள்
பெம்பேர்டன், நியூ செர்சி
பரப்பளவு
2010இன் மதிப்பீட்டின் அடிப்படையில் இது 0.60 சதுர கிலோ மீற்றர் பரப்பளவைக் கொண்டுள்ளது. இதில் 0.58 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.02 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,409 ஆகும். பெம்பேர்டன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 2,408.7 குடிமக்கள் ஆகும்.
மேற்கோள்கள்
பகுப்பு:பேர்லிங்டன் மாவட்ட நகரங்கள்
வில்லியம்பாக்கம்
வில்லியம்பாக்கம் கிராமமானது தென்னிந்திய மாநிலங்களில் ஒன்றான தமிழகத்தின் காஞ்சிபுரம் மாவட்டத்தில் அமைந்துள்ளது. இது கிழக்கில் ஆத்தூரையும், மேற்கில் பாலூர் ஊராட்சிகளையும், வடக்கில் சாத்தணஞ்சேரியையும், தெற்கில் சாஸ்திரம்பாக்கம் ஊராட்சியையும் எல்லைகளாக கொண்டுள்ளது. இங்குள்ள மக்கள் உழவுத் தொழிலை முதன்மையாகக் கொண்டுள்ளனர்.
சான்றுகள்
பகுப்பு:காஞ்சிபுரம் மாவட்டத்தில் உள்ள கிராமங்கள்
அமித் சுமன்
'''முன்னாள் இந்திய கிரிக்கெட் வீரரான அமித் குமார் சுமன் 1980 ஆம் ஆண்டு டிசம்பர் 10 ஆம் நாள் பிறந்தார். இவர் 1998 முதல் 2005 வரை நடைபெற்ற தில்லி மற்றும் ஆக்ஸ்போர்டு பல்கலைக்கழகங்களுக்கு இடையேயான கிரிக்கெட் போட்டியில் முதல் தர கிரிக்கெட்  வீரராக   விளையாடியுள்ளார்.'''
வெளி இணைப்புகள்
பகுப்பு:1980 பிறப்புகள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
மானாட மயிலாட
மானாட மயிலாட என்பது இந்தியாவிலுள்ள தமிழ் தொலைகாட்சியில் ஒளிபரப்பாகும் நடனப் போட்டி நிகழ்ச்சி ஆகும்.
இந்நிகழ்ச்சி செப்டம்பர் 2007 முதல் கலைஞர் தொலைக்காட்சியில் ஒளிபரப்பாகும் ஒரு தொடர் நிகழ்ச்சி ஆகும். ஞாயிற்றுக்கிழமைகளில் இரவு 7:30 மணிக்கு ஒளிபரப்பாகும். இப்பொழுது நான்காவது பாகம் ஒளிபரப்பாகிக் கொண்டிருக்கிறது
வித்தியாசமான அரங்க அமைப்புகளாலும் அதற்கேற்ற விறுவிறுப்பான நடன அமைப்பினாலும் உலகெங்கும் உள்ள தமிழ் மக்களிடையே பிரபலமான நிகழ்ச்சி ஆகும்.
மழை பொழியும் அரங்கம், பனி பொழியும் அரங்கம், பாலைவனம், கடற்கரை, நீர்வீழ்ச்சி, சூரியகாந்திப் பூக்கள் தோட்டம், விமானம் மற்றும் விமான நிலையம் போன்ற அரங்க அமைப்புகள் பார்வையாளர்களால் வெகுவாக ரசிக்கப்பட்டன.
இது பிரித்தானியாவில் ஒளிபரப்பப்படும் மேற்கத்திய நடனப்போட்டி நிகழ்ச்சியான en: Strictly Come Dancing என்ற நிகழ்ச்சியின் தழுவல் ஆகும்.
நிகழ்ச்சியின் வடிவம்
இது பெரும்பாலும் சின்னத்திரை நட்சத்திரங்கள் பங்குபெறும் நடன நிகழ்ச்சி ஆகும். நடனப் போட்டியாளர்கள் இருவர், நடன இயக்குனர் ஒருவர் இணைந்து ஒரு குழுவாக போட்டியிடுவர். ஏறத்தாழ பத்து குழுக்கள் போட்டியில் பங்கு பெரும்.
போட்டியில் வெற்றி பெறும் முதல் இணைக்கு 10 இலட்சம் இந்திய ரூபாய்களும், இரண்டாவது மற்றும் மூன்றாவது இணைகளுக்கு முறையே 5 மற்றும் 3 இலட்சம் ரூபாய்களும் பரிசாக வழங்கப்படும்.
நடன இயக்குனர்கள்
சந்தோஷ்(சேண்டி), பிரேம், மணி, ரமேஷ், சந்துரு, ரகு, பாலா, ஆண்டோ, ஸ்ரீநாத், ராஜேஷ்
இவர்கள் நடன இயக்குனர் கலாவின் கலாலயா நடனப் பள்ளியின் மாணவர்கள் ஆவர்.
பாகம் 1
மானாட மயிலாட முதல் பாகத்தில் நடுவர்களாக நடன இயக்குனர்கள் கலா மற்றும் பிருந்தா சகோதரிகள் பங்கேற்றனர். இவர்களுடன் சிம்ரன் சில வாரங்களுக்கு நடுவராக இருந்தார். பின் சிம்ரன் மாற்றப்பட்டு நமீதா நடுவராகப் பொறுப்பேற்றுக் கொண்டார். இயக்குனர் கே.எஸ்.இரவிக்குமார் ஒரு வாரத்திற்கு மட்டும் நடுவராக வந்தார்.
இந்நிகழ்ச்சியில் நடிகைகள் மனோரமா, பூஜா, பிரியாமணி, சந்தியா மற்றும் கனிகா ஆகியோர் சிறப்பு விருந்தினர்களாகப் பங்கேற்றனர்.
நேரு உள் விளையாட்டு அரங்கில் நடைபெற்ற மானாட மயிலாட வெற்றி விழாவில் நடிகர் சூர்யா சிறப்பு விருந்தினராகக் கலந்து கொண்டு வெற்றி பெற்ற இணைகளுக்குப் பரிசுகள் வழங்கினார்.
பாகம் 2
மானாட மயிலாட இரண்டாம் பாகத்தில் கலா, குஷ்பு மற்றும் ரம்பா ஆகியோர் நடுவர்கள் ஆவர்.
பாகம் 3
மானாட மயிலாட மூன்றாம் பாகத்தில் கலா, குஷ்பு மற்றும் ரம்பா ஆகியோரே நடுவர்களாகத் தொடர்ந்தனர்.
பாகம் 4
இந்தப் பாகத்தில் முதல் சில வாரங்களுக்குப் பின்னரே போட்டிக்கான இணைகள் தேர்வு செய்யப்பட்டனர். அதுவரை ஆண்-ஆண் மற்றும் பெண்-பெண் என்று ஒரு பாலினத்தாரே இணைந்து நடனம் ஆடினர்.
மனோ - சுகுமார் இணை நகைச்சுவை நிகழ்ச்சிகளை வழங்குவதற்காக, போட்டியாளர்களாக இல்லாமல் சிறப்பு இணையாக இந்த பாகம் முழுவதும் தொடர்கிறார்கள்.
நடனச் சுற்றுகள்
சிறந்த நடனத்திற்கான பரிசைப் பெற்றனர்
வெளி இணைப்புகள்
பகுப்பு:கலைஞர் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2007 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2015 இல் நிறைவடைந்த தமிழ்த் தொலைக்காட்சி நிகழ்ச்சிகள்
திவான் பகதூர்
திவான் பகதூர் (Diwan Bahadur) பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டம். இது ராவ் பகதூர் பட்டத்துக்கு அடுத்த உயரிய பட்டமாகும். இந்திய விடுதலை இயக்கத்தில் பங்கு கொண்ட இந்தியர்கள் முன்னர் தங்களுக்கு வழங்கப்பட்ட இப்பட்டங்களை துறப்பதை வழக்கமாகக் கொண்டிருந்தனர்.
பகுப்பு:பரிசுகளும் விருதுகளும் பகுப்பு:பிரித்தானிய இந்தியா
நய்யார் சுல்தானா
நய்யார் சுல்தானா (Nayyar Sultana), பாகிஸ்தானைச் சேர்ந்த ஒரு நடிகை ஆவார். 1937ம் ஆண்டு தையாபா பானோ என்ற பெயரில் பிறந்த இவர், மல்கா-இ-ஜஸ்பாத் (உணர்வுகளின் ராணி) என்று பிரபலமாக அறியப்பட்டவர். அவர் 1950 கள் மற்றும் 1960 களில் லாலிவுட்டின் முன்னணி திரை நடிகைகளில் ஒருவராக இருந்தார்.
தொழில்
1955 ஆம் ஆண்டில் அன்வர் கமல் பாஷாவின் கதில் திரைப்படத்துடன் துணை நடிகையாக தனது திரைப்பட வாழ்க்கையைத் தொடங்கினார். அவரது பெற்றோர் பிரபல பாகிஸ்தான் திரைப்பட தயாரிப்பாளர் மற்றும் இயக்குனர் அன்வர் கமல் பாஷாவின் மனைவி நடிகை ஷமிம் பானோவுடன் தொடர்புடையவர்கள். அதே ஆண்டின் பிற்பகுதியில், ஹுமாயோன் மிர்சாவின் இன்டிகாப் (1955) இல் இரண்டாவது முன்னணி நாயகியாக நடித்தார். அதன்பிறகு, நய்யர் சுல்தானா என்ற திரைப் பெயருடன் முன்னணி கதாபாத்திரங்களில் நடிக்கத் தொடங்கினார். அவரது குறிப்பிடத்தக்க படங்களில் சாத் லக் (1957), பாஜி (1963), மஸ்லூம் (1959), சஹேலி (1960) ஆகியவை அடங்கும்.
தர்பனுடனான திருமணத்திற்குப் பிறகு அவர் சிறு இடைவெளியில், தொழில்துறையை விட்டு வெளியேறினார். 1960 களின் பிற்பகுதியில் அவர் மீண்டும் வந்தார். ஆனால் அவரது பெரும்பாலான படங்கள் ஏக் முசாஃபிர் ஏக் ஹசீனா (1968), மேரி பாபி (1969), ஹம்ஜோலி (1970) மற்றும் அஸ்மத் (1973) போன்றவை பாக்ஸ் ஆபிஸில் மிகவும் வெற்றிகரமாக இல்லை.
1970 களில், எஸ். சுலைமானின் அபி டு மெயின் ஜவான் ஹூன் மற்றும் ஹசன் தாரிக், மாஜி ஹால் முஸ்தாக்பில் மற்றும் சீதா மரியம் மார்கரெட் ஆகிய இரு படங்களில் கதாபாத்திர வேடங்களில் நடித்தார். அவர் படிப்படியாக திரையில் இருந்து மறைவதற்கு முன்பு விமர்சன ரீதியாக பாராட்டப்பட்ட அவரது கடைசி படங்கள் இவையாகும். 1981 ஆம் ஆண்டில் அவரது கணவர் தர்பன் இறந்த பிறகு, நய்யார் தனது ஆட்சேர்ப்பு நிறுவனத்தை தனது மரணம் வரை நிர்வகித்தார். அவர் அடுத்த தசாப்தத்தில் ஒரு சில திரைப்படங்களில் நடித்தார். நய்யார் சுல்தானா தனது 37 ஆண்டு திரைப்பட வாழ்க்கையில் 225 க்கும் மேற்பட்ட படங்களில் பணியாற்றியதோடு பல விருதுகளையும் பெற்றார். அவர் சோகமான வேடங்களில் நடித்ததின் மூலமாக ''உணர்ச்சிகளின் ராணி" என்று அழைக்கப்பட்டார்.
தனிப்பட்ட வாழ்க்கை
நாயார் சுல்தானா 1937 ஆம் ஆண்டில் அலிகரில் ( பிரிட்டிஷ் இந்தியா ) தையாபா பானோவாக ஒரு முஸ்லிம் குடும்பத்தில் பிறந்தார். பிரிட்டிஷ் இந்தியாவின் அலிகார் மகளிர் கல்லூரியில் கல்வி பயின்றார். அவரது குடும்பம் 1947 ல் பாகிஸ்தானுக்கு சுதந்திரம் அளித்த பின்னர் கராச்சியில் குடியேறியது. அவர் தனது சக நடிகரும், பாகிஸ்தான் திரையுலகில் முன்னணி காதல் ஹீரோக்களில் ஒருவருமான தர்பானை தனது திரைப்பட வாழ்க்கையின் உச்சத்தில் மணந்தார். அவரது மூத்த சகோதரர் சந்தோஷ்குமார் ஒரு நடிகராகவும், மற்றொரு சகோதரர் எஸ்.சுலைமான் திரைப்பட இயக்குநராகவும் இருந்தார்.
இறப்பு
நய்யார் சுல்தானா புற்றுநோயால் பாதிக்கப்பட்டு, 1992 ம் ஆண்டு, அக்டோபர் 27 அன்று பாகிஸ்தானின் கராச்சியில் உள்ள ஆகா கான் மருத்துவமனையில் காலமானார்.
வெளி இணைப்புகள்
பகுப்பு:1992 இறப்புகள் பகுப்பு:1937 பிறப்புகள்
பழையனூர் அய்யனார் கோயில்
பழையனூர் அய்யனார் கோயில் தமிழ்நாட்டில் நாகப்பட்டினம் மாவட்டம், பழையனூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
அணைக்கட்டு ஊராட்சி, செங்கல்பட்டு
அணைக்கட்டு ஊராட்சி (Anaicut Gram Panchayat), தமிழ்நாட்டின் செங்கல்பட்டு மாவட்டத்தில் உள்ள லத்தூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1643 ஆகும். இவர்களில் பெண்கள் 836 பேரும் ஆண்கள் 807 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உசாசி சக்ரவர்த்தி
உசாசி சக்ரவர்த்தி (Ushasie Chakraborty) என்பவர் இந்திய நடிகை மற்றும் வங்காள மொழி படங்களில் பணிபுரியும் கல்வியாளர் ஆவார். இவர் அஞ்சன் தத்தின் பியோம்கேஷ் பக்ஷியின் திரைப்படத் தழுவல்களில் சத்யபதியாக நடித்துள்ளார். உசாசி தற்போது பெங்காலி தொலைக்காட்சி நிகழ்ச்சியான சிறீமோயியில் சூன் குகாவாக நடிக்கிறார்.
தொழில்
அஞ்சன் தத்தின் பியோம்கேஷ் பக்ஷியின் திரைப்படத் தழுவலின் ஒவ்வொரு படத்திலும் சக்ரவர்த்தி சத்யபதியாக நடித்துள்ளார். ரஞ்சனா அமி அர் அஷ்போனா, பெட்ரூம், ஷாஜஹான் ரீஜென்சி, முகோமுகி, மற்றும் குசுமிதர் கோல்போ உள்ளிட்ட பிற படங்களிலும் அவர் பணியாற்றியுள்ளார். சிறீமோயியில் சூன் பாத்திரத்தில் இவரது பாத்திரம் தி டைம்ஸ் ஆப் இந்தியாவால் "பார்வையாளர்களிடையே மிகவும் பிரபலமானது" என்று விவரித்துள்ளது. மேலும் இது "சூன் ஆன்ட்டி' மற்றும் இவரது 'மாசி' பற்றிய கேலிச்சித்திரங்கள் சமூக ஊடகங்கள் பரவியது" என்றும் குறிப்பிடுகிறது.
கல்வி
2020ஆம் ஆண்டில், சக்ரவர்த்தி தனது தந்தையின் மரணம் உட்பட தனிப்பட்ட சவால்களுக்கு இடையில் தனது முனைவர் ஆய்வறிக்கையை சமர்ப்பித்தார். ஜாதவ்பூர் பல்கலைக்கழகத்தில், இவர் தனது ஆய்வியல் நிறைஞர் ஆய்வினை பெண் ஓட்டுநர்களுக்கு எதிரான சார்பு பற்றி சமர்ப்பித்துள்ளார்.
சமூக சேவை
கோவிட்-19 பெருந்தொற்றின் போது, சிக்கித் தவிக்கும் புலம்பெயர்ந்த தொழிலாளர்களுக்கான வழக்கமான சமூக சமையலறையை அமைத்து சக்ரவர்த்தி உதவினார்.
தனிப்பட்ட வாழ்க்கை
சக்ரவர்த்தி, இந்தியப் பொதுவுடைமைக் கட்சி (மார்க்சிஸ்ட்) மூத்த தலைவர் சியாமல் சக்ரவர்த்தியின் மகள் ஆவார். இவர் ஆகத்து 2020-ல் கோவிட்-19 நோயால் பாதிக்கப்பட்டு இறந்தார்.
2011ஆம் ஆண்டு மேற்கு வங்க சட்டமன்றத் தேர்தலுக்கு முன்பு இந்தியப் பொதுவுடைமைக் கட்சிக்கா பிரச்சாரம் செய்தார். சூன் 2011-ன் நேர்காணலில், தனது தந்தையின் அரசியல் அடையாளம் திரைப்படத் துறையில் தனக்கு ஒரு பாதகமாக இருப்பதாக இவர் கூறினார்.
வெளி இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய நடிகர்-அரசியல்வாதிகள் பகுப்பு:வங்காளத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள்
கர்தினால் குழு முதல்வர்
கர்தினால் குழு முதல்வர் (Dean of the College of Cardinals; Decanus Sacri Collegii) என்பவர் கத்தோலிக்க திருச்சபையின் கர்தினால்கள் குழாமின் தலைவர் ஆவார். இப்பதவி 12ம் நூற்றாண்டில் நிருவப்பட்டது ஆகும். இப்பணிப்பொருப்பில் இருப்பவர் தலைவர் என அழைக்கப்பட்டாலும் மற்றக் கர்தினால்கள் மீது எவ்வித ஆட்சி உரிமையும் இவருக்கு கிடையாது; இவர் சரிநிகரானவர்கள் நடுவில் முதலிடம் பெறுபவர் என கருதப்படுகின்றனர். கர்தினால் குழு முதல்வராக தேர்வு செய்யப்படுபவருக்கு அவர் ஏற்கனவே கொண்டுள்ள மற்றொரு ஆலயத்தின் உரிமைத் தகுதியுடன், ஒஸ்திபா மறைமாவட்டத்தின் உரிமைத் தகுதியும் அளிக்கப்படும். இதலால் முதல்வர் கர்தினால் ஆயர் அணியின் உறுப்பினராவார்.
தேர்தல்
பொதுவாக நீண்ட நாள் கர்தினால் பணிபுரிந்தவரே முதல்வராக தேர்வு செய்ப்பட்டாலும், இவ்வாறு தேர்வு செய்யப்பட எவ்வித கட்டாயமும் இல்லை. வழக்கப்படி புறநகர் மறைமாவட்டங்கலில் நீண்ட நாள் கர்தினால் பணிபுரிந்தவரே முதல்வராக தேர்வு செய்யப்படுவார். இது திருத்தந்தை ஆறாம் பவுலினால் 1917இல் சட்டமாக்கப்பட்டு 1965 வரை நடப்பில் இருந்தது. ஆயினும் இது இரண்டாம் அருள் சின்னப்பரால் நீக்கப்படு பின்வரும் பமுறை கடை பிடிக்கப்படுகின்றது.
முதல்வரின் பதவியிடம் காலியானால், புறநகர் ஆலய உரிமைத் தகுதி பெற்ற கர்தினால்கள் மட்டுமே, தங்கள் குழுவைச் சார்ந்த ஒருவரைக் குழாமின் முதல்வராகச் செயல்படத் தேர்ந்தெடுக்க முடியும்; இத்தேர்தலுக்குத் துணைமுதல்வர் இருந்தால் அவரோ அல்லது அவர்களில் வயதால் மூத்தவரோ தலைமை ஏற்பார்; தேர்ந்தெடுக்கப்பட்டவரின் பெயரை திருத்தந்தையிடம் தெரிவித்து அனுமதி பெற வேண்டும். இம்முறைப்படியே துணைமுதல்வர் ஒருவரும் தேர்ந்தெடுக்கப்படுவார்.
இப்பதவியில் இருப்பவர் தனது மரணம் வரையோ அல்லது பணி துறப்பு வரையோ கர்தினால் குழு முதல்வராக இருக்கலாம். இதிலிருந்து ஓய்வு பெற கட்டாய வயது வரம்பு இல்லை.
சிறப்பு உறிமைகள்
திருத்தந்தையாகத் தேர்ந்தெடுக்கப்பட்டவர் ஆயராக இல்லாதிருப்பின், அவருக்கு ஆயர்பட்டம் அளிப்பது கர்தினால் முதல்வருக்கு உரிய உறிமையாகும்.
திருத்தந்தையாக தேர்வான கர்தினால் குழு முதல்வர்கள்
கர்தினால் குழு முதல்வராக பணிபொறுப்பு வகிக்கும் போது திருத்தந்தையாக எட்டுபேர் தேர்வாகி உள்ளனர். அவர்கள்: நான்காம் அனஸ்தாசியுஸ், மூன்றாம் லூசியஸ், ஒன்பதாம் கிரகோரி, நான்காம் அலெக்சாண்டர், ஆறாம் அலெக்சாண்டர், மூன்றாம் பவுல், நான்காம் பவுல், பதினாறாம் பெனடிக்ட்.
மேற்கோள்கள்
பகுப்பு:கர்தினால்கள் * பகுப்பு:திருச்சபைப் பட்டங்கள்
கும்பகோணம் ராஜகோபாலசுவாமி கோவில்
ராஜகோபாலசுவாமி கோயில் இந்தியாவில் தமிழ்நாடு மாநிலத்தில் உள்ள தஞ்சாவூர் மாவட்டத்தில் கும்பகோணத்தில் அமைந்துள்ள ஒரு விஷ்ணுக் கோயிலாகும்.
அமைவிடம்
இக்கோயில் கும்பகோணத்தின் பெரிய தெருவின் வடக்கில் அமைந்துள்ளது.
மூலவர்
இக்கோயிலின் பிரதான தெய்வம் (மூலவர்) விஷ்ணுவின் வடிவான ராஜகோபாலசுவாமி ஆவார். தாயார் செங்கமலவள்ளி நாச்சியார்.
இதே பெயரில் இன்னுமோர் கோவில் கும்பகோணத்தில் தொப்புத் தெருவில் அமைந்துள்ளது.
சிறப்பம்சம்
கும்பகோணத்தில் 12 ஆண்டுகளுக்கு ஒருமுறை மட்டுமே நிகழும் மகாமகத்துடன் தொடர்புடைய ஐந்து விஷ்ணு கோயில்களில் ராஜகோபாலசுவாமி கோயிலும் ஒன்று.
கருடசேவை
கருடசேவை இக்கோயிலின் பிராதான விழாக்களில் ஒன்றாகும்.
மகாசம்புரோக்ஷணம்
மகாசம்புரோக்ஷணம் எனப்படும் இக்கோயிலின் கும்பாபிஷேகம் 19 ஜூன் 2015 அன்று நடந்தேரியது.
ஆமுதாலவலசா சட்டமன்றத் தொகுதி
ஆமுதாலவலசா சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதியாகும். இது ஸ்ரீகாகுளம் மாவட்டத்தில் உள்ள 10 தொகுதிகளில் ஒன்று. இத்தொகுதி பாராளுமன்றத்திற்கு ஸ்ரீகாகுளம் மக்களவைத் தொகுதியில் உள்ளது.
தொகுதிக்கு உட்பட்ட பகுதிகள்
இத்தொகுதியில் ஆமுதாலவலசா, பொந்தூர், சருபுஜ்ஜிலி, பூர்ஜா ஆகிய மண்டலங்கள் உள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
மணப்பாடு ஊராட்சி
மணப்பாடு ஊராட்சி (Manapadu Gram Panchayat), தமிழ்நாட்டின் தூத்துக்குடி மாவட்டத்தில் உள்ள உடன்குடி வட்டத்தில் அமைந்துள்ளது. இந்த ஊராட்சி, திருச்செந்தூர் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5551 பேர் ஆவர். இவர்களில் பெண்கள் 2784 பேரும் ஆண்கள் 2767 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கெம்பெகவுடா அருங்காட்சியகம்
கெம்பெகவுடா அருங்காட்சியகம் (Kempegowda Museum) இந்திய மாநிலம் கர்நாடகாவின் தலைநகர் பெங்களூருவில் அமைந்துள்ள ஓர் அருங்காட்சியகம் ஆகும். 2011ஆம் ஆண்டில் நிறுவப்பட்ட இது பெங்களூரு நகரத்தை நிறுவிய யெலயங்கா குறுநிலமன்னர் கெம்பெ கவுடாவின் (1513-1569) நினைவுக்கு உரிமையாக்கப் பட்டுள்ளது. இந்த அருங்காட்சியகம் பெங்களூரின் மேயோ கூடத்தில் முதல் மாடியில் அமைந்துள்ளது. இதில் கெம்பெ கவுடாவின் சிலையுருவமும் அவரது காலத்திய கோட்டைகள், கோவில்கள், ஏரிகள் மற்றும் கற்றளிகளின் ஒளிப்படங்களை காட்சிக்கு வைக்கப்பட்டுள்ளன.
மேற்சான்றுகள்
பகுப்பு:பெங்களூரில் உள்ள அருங்காட்சியகங்கள் பகுப்பு:பெங்களூர்
சிரின் எம். ராய்
'''சிரின் எம். ராய்''' (Shirin M. Rai பிறப்பு 1 டிசம்பர் 1960), ஓர் அரசியல் விஞ்ஞானி, காலனித்துவத்திற்கு பிந்தைய ஆட்சியின் போதான, உலகமயமாதல் ஜனநாயகமயமாக்கல் செயல்முறைகள் மற்றும் பாலின ஆட்சிகள் ஆகியவற்றுக்கு இடையேயான குறுக்கீடுகள் பற்றிய ஆராய்ச்சிக்காகப் பரவலாக இவர் அறியப்படுகிறார். இவர் பாராளுமன்றத் திட்டத்தில் பாலின விழா மற்றும் சடங்கின் இயக்குநர் ஆவார், இந்த நான்கு வருட இடைநிலைத் திட்டம், லெவர்கூல்ம் அறக்கட்டளையால் நிதியளிக்கப்படுகிறது, இது பிரிட்டிசு, இந்திய மற்றும் தென்னாப்பிரிக்கப் பாராளுமன்றங்களில் சடங்கு, விழா, சின்னம் ஆகியவற்றின் செயல்பாடுகளை ஆய்வு செய்கிறது.
ராய் சமூக அறிவியல் அகாதமியில் ஒரு சக ஊழியர் மற்றும் இங்கிலாந்தின் வார்விக் பல்கலைக்கழகத்தில் அரசியல் மற்றும் சர்வதேச ஆய்வுகள் துறையின் ஒரு பகுதியாகவும் பணியாற்றுகிறார். இவர் ஆலோசனை மற்றும் பொது உரையாடல் ஈடுபாட்டிற்காக ஐக்கிய நாடுகள் இவை தொடர்பான  ஐக்கிய நாடுகள் வளார்ச்சித் திட்டம், பெண்கள் முன்னேற்றத்திற்கான பிரிவு, ஐக்கிய நாடுகள் பொருளாதார மற்றும் சமூக விவகாரங்கள் துறை மற்றும் ஜனநாயகம் மற்றும் தேர்தல் உதவி நிறுவனம் மற்றும் உலக வங்கி ஆகிய சர்வதேச அமைப்புகளுடன் இணைந்து பணியாற்றியுள்ளார்,. 2021 இல் இவர் பிரிட்டிசு அகாதமியின் உறுப்பினராக தேர்ந்தெடுக்கப்பட்டார்.
சுயசரிதை
சிரின் எம் ராய் இந்தியாவில் பிறந்தார் மற்றும்  புது தில்லி உள்ள மாடர்ன் பள்ளியில் பயின்றார். 1982 இல் இந்து கல்லூரியில் அரசியல் அறிவியல் பிரிவில் இளங்கலை பட்டம் பெற்றார், பின்னர் தில்லி பல்கலைக்கழகத்தில் பயின்றார், அங்கு இவர் 1984 இல் அரசியல் அறிவியலில் முதுகலைப் பட்டம் பெற்றார். பின்னர் கேம்பிரிச்சுப் பல்கலைக்கழகத்தில் 1989 இல் முனைவர் பட்டம் பெற்றார். 1984-85 க்கு இடையில் இவர் தில்லி பல்கலைக்கழகத்தில் தற்காலிக விரிவுரையாளராக இருந்தார், பின்னர் வார்விக் பல்கலைக்கழகத்திற்கு (1989) சென்றார், அங்கு இவர் தற்போது அரசியல் மற்றும் சர்வதேச ஆய்வுகள் பேராசிரியர் பதவியை வகிக்கிறார்.
சிரின் எம். ராய் அரசியல் ஆய்வு சங்கம் போன்ற பல்வேறு தொழில்முறை சங்கங்களில் உறுப்பினராக உள்ளார் மற்றும் சர்வதேச ஆய்வுக் கழகத்தின் (2009–2011) நிர்வாகக் குழுவில் பணியாற்றியுள்ளார். இவர் பெண்கள் வெளியீடுகளின் சர்வதேச கலைக்களஞ்சியம், ஜனநாயகமயமாக்கல், இந்தியப் பாலினப் படிப்பு, சர்வதேச பெண்ணிய இதழ், உலகளாவிய நெறிமுறைகள் போன்ற வெளியீடுகளின் ஆசிரியர் குழுவிலும் பணியாற்றியுள்ளார்.
ஆராய்ச்சி
பாலினம் மற்றும் மேம்பாடு குறித்த தனது பணிக்கு முன், சிரின் ராய் மாவோவுக்கு பிந்தைய சீனாவில் அரசியல் பங்கேற்பில் பணியாற்றினார். இவரது முனைவர் பட்ட ஆய்வில் இவர் உயர் கல்வி சீர்திருத்தங்களை செயல்படுத்துவதில் கவனம் செலுத்தினார். முறைசாரா மற்றும் தினசரி பங்கேற்பு நடைமுறைகள், சர்வாதிகார ஆட்சிகளின் கொள்கை மூலம் செயல்படும் திறனை குறைமதிப்பிற்கு உட்படுத்தும் என்றும் இதனால் இவர்களின் அதிகாரத்தை குறைத்து மதிப்பிடலாம் என்றும் பரிந்துரைத்தார். 1987 ஆம் ஆண்டில் சீனாவில் இவர் தனது களப்பணியைச் செய்தார், அங்கு இவர் பல்கலைக்கழகங்களில் பல மாணவர்கள், விரிவுரையாளர்கள் மற்றும் அதிகாரிகளை நேர்காணல் செய்தார.
இராம் ஜி லால் சுமன்
'''இராம் ஜி லால் சுமன் 1950 ஆம் ஆண்டு ஜூலை 25 ஆம் நாள் பிறந்தார். இவர் இந்தியாவில் உள்ள உத்தரப்பிரதேச மாநிலத்தின் பிரிசோபட் நகரின் அரசியல்வாதி ஆவார்.'''
தமிழ் இலக்கிய வரலாறு (சி. பாலசுப்பிரமணியன் நூல்)
தமிழ் இலக்கிய வரலாறு என்பது சி. பாலசுப்பிரமணியன் என்பவரால் எழுதப்பட்ட தமிழ் இலக்கியத்தினை வரலாற்று ரீதியாக ஆராயும் நூலாகும்.
அமைப்பு
இந்நூல் பழமையும் சிறப்பும், சங்க காலம், சங்கம் மருவிய காலம், பல்லவர் காலம், சோழர் காலம், நாயக்கர் காலம், ஐரோப்பியர் காலம், இக்காலம் என்ற நிலையில் தமிழ் இலக்கிய வரலாற்றை ஆராய்கிறது. இந்நூல் மு. வரதராசனின் அணிந்துரையைக் கொண்டுள்ளது.
பிற்சேர்க்கை
நூலின் பிற்சேர்க்கையாக ஐரோப்பியர் வருகை, அச்சு இயந்திரத்தின் தோற்றம், இந்திய நாட்டின் விடுதலை இயக்கமும் தமிழ்நாட்டில் அதன் செல்வாக்கும், சாகித்திய அகாதெமி பரிசு பெற்ற தமிழ் நூல்கள், வினாத்தாள்கள் போன்றவை அமைந்துள்ளன.
உசாத்துணை
'தமிழ் இலக்கிய வரலாறு', நூல், (1992; நறுமலர்ப்பதிப்பகம், சென்னை 600 029, விற்பனை உரிமை பாரி நிலையம்)
வெளி இணைப்புகள்
பகுப்பு:1992 தமிழ் நூல்கள் பகுப்பு:தமிழ் மொழி வரலாறு பகுப்பு:இலக்கிய வரலாறு பகுப்பு:வரலாற்று நூல்கள்
குயுலெக்சு மோடெசுடசு
குயுலெக்சு மோடெசுடசு (பொதுவான பெயர் இல்லை) என்பது குலிசிடே குடும்பத்தின் இரத்தத்தை உறிஞ்சும் கொசு சிற்றினங்களில் ஒன்றாகும். இது பரிசோதனை முறையில் மேற்கு நைல் தீநுண்மி நோய் கடத்தியாக நிரூபிக்கப்பட்டிருக்கிறது. பறவைகள் மற்றும் மனிதர்களிடம் தீவிரமாக இரத்தம் உறிஞ்சும் தன்மையுடையதால் விலங்கு வழி தொற்றுகளைப் பரப்புகிறது. இது தெற்கு பிரான்சில் பறவைகளுக்கும் மனிதர்களுக்கும் இடையிலான மேற்கு நைல் தீநுண்மி நோய்ப் பரவலின் பாலமாக உள்ளதாக நம்பப்படுகிறது. மேலும் இது தன்யூபு ஆற்றின் டெல்டா, காசுப்பியன் மற்றும் அசோவ் கடல் டெல்டா மற்றும் உருசியாவின் வோல்கா ஆற்றுப்பகுதியில் மேற்கு நைல் தீநுண்மி பரிமாற்றத்தில் பங்கு வகித்ததாகக் கருதப்படுகிறது. இது முறையே பிரான்ஸ் மற்றும் ஸ்லோவாக்கியாவில் தஹினா தீநுண்மி மற்றும் லெட்னிஸ் தீநுண்மி பரவுதலிலும் தொடர்புடையது.
பரவல்
குயுலெக்சு மோடெசுடசு பின்வரும் நாடுகளில் இருப்பதாகக் கண்டறியப்பட்டுள்ளது: அல்சீரியா, சீனா, குரோசியா, செக் குடியரசு, டென்மார்க், கிரேக்கம், அங்கேரி, ஈரான், ஈராக், இசுரேல், இத்தாலி, மங்கோலியா, மொரோக்கோ, போலந்து, உருமேனியா, உருசியா, சிலோவாக்கியா, எசுப்பானியா, சுவீடன், தஜிகிஸ்தான், துருக்கி மற்றும் ஐக்கிய இராச்சியம். இது சமீபத்தில் ஐக்கிய இராச்சியத்தில் மீண்டும் கண்டுபிடிக்கப்பட்டது, அங்கு 2010 மற்றும் 2011 ஆம் ஆண்டுகளில் இளம் உயிரி ஆய்வில் தென்கிழக்கு இங்கிலாந்தின் ஒரு சிறிய பகுதியில் அடையாளம் காணப்பட்டது.
சூழலியல்
குயுலெக்சு மோடெசுடசு இளம் உயிரிகள் நீர்ப்பாசன கால்வாய்கள், சதுப்பு மற்றும் நெல் வயல்களில் சற்று உப்புநீர் அல்லது நன்னீரில் காணப்படும். முதிர்ச்சியடைந்த பெண் கொசுக்கள் முதுகெலும்பிகள், குறிப்பாகப் பறவைகள், குதிரைகள் மற்றும் மனிதர்களின் இரத்தத்தை உறிஞ்சுகின்றன. ஆண் கொசுக்கள் பூந்தேனை பருகுகின்றன.
மேற்கோள்கள்
பகுப்பு:கணுக்காலிகள் பகுப்பு:பூச்சிகள்
500 ரூபாய் பணத்தாள் (இந்தியா)
இந்திய 500 ரூபாய் பணத்தாள் (Indian 500-rupee banknote (500) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும். தற்போது புழக்கத்தில் உள்ள ₹500 பணத்தாளானது 2016 நவம்பர் 10 இல் இருந்து புழக்கத்தில் இருந்து வருகிறது. இது  மகாத்மா காந்தி புதிய வரிசையின் ஒரு பகுதி ஆகும். இதற்கு முந்தைய  மகாத்மா காந்தி வரிசை  பணத்தாளானது 1997 அக்டோபர் முதல் 2016 நவம்பர்வரை புழக்கத்தில் இருந்தது, அவை  2016 நவம்பர் 8 இல் செல்லாதவை ஆக்கப்பட்டன. 2017 சூன் 13  அன்று, ரிசர்வ் வங்கி விரைவில் புதிய  500 ரூபாய் பணத்தாள் வெளியிடப்படும் என அறிவித்தது.
வரலாறு
₹500 பணத்தாளானது இந்திய ரிசர்வ் வங்கியால் 1987 அக்டோபரில் அறிமுகம் செய்யப்பட்டது. பணவீக்கத்தின் காரணமாக அதிகரித்து வரும் பணப்புழக்கத்தினால் இது அறிமுகம் செய்யப்பட்டது. இந்த பணத்தாளில் குறிப்பிடத்தக்க வகையில்இந்திய தேசிய இலச்சினையான, சாரனாத் சிங்க உருவத்துக்கு பதிலாக மகாத்மா காந்தியின் உருவப்படம் இடம்பெற்றது. இந்த வடிவமைப்பின் புகழானது மற்ற இந்திய ரூபாய் நோட்டுகளின் மறுவடிவத்திற்கு வழிவகுத்தது, அது முதல் மகாத்மா காந்தி வரிசை ரூபாய் நோட்டுகள் அறிமுகப்படுத்தப்பட்டன.
2016 நவம்பர் 8 அன்று இந்திய பிரதமர் நரேந்திர மோடி இந்தியாவில் ஊழலுக்கு எதிராக போராடுவதற்கும், கள்ள நோட்டு பிரச்சனையை தீர்ப்பதற்கும் மகாத்மா காந்தி வரிசை 500 ரூபாய் பணத்தாளை செல்லாததாக அறிவித்தார். 2016 நவம்பர் 10 அன்று, முந்தைய பணத்தாள்களுக்கு மாற்றாக புதிய 500 ரூபாய் நோட்டுகளாக மகாத்மா காந்தி புதிய வரிசை பணத்தாளாக மாற்றப்பட்டன.
வடிவம்
500 பணத்தாளின் மகாத்மா காந்தி புதிய வரிசை பணத் தாளானது 66மிமீ x 150மிமீ அளவில், சாம்பல் நிறத்தில், முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. தாளின் பின்புறத்தில் இந்திய மரபுச் சின்னமான செங்கோட்டை, மற்றும்  தூய்மை இந்தியா இயக்கத்தின் சின்னம் ஆகியவை இடம்பெற்றுள்ளன.
மகாத்மா காந்தி வரிசை
2011 இக்குப் பிறகு, வெளியிடப்பட்ட 500 ரூபாய் பணத்தாளில் புதிய இந்திய ரூபாய்க் குறியீடான  சின்னம்]] இடம்பெற்றது. 2005 க்கு முன் அச்சிடப்பட்ட பணத்தாள்கள் 2014 மார்ச் 31 முதல் புழக்கத்திலிருந்து திரும்பப் பெறுவதாக இந்திய ரிசர்வ் வங்கி 2014 சனவரியில் வெளியிட்டது. பின்னர் காலக்கெடுவை 2015 சனவரி 1 வரை நீட்டித்தது. இந்த காலக்கெடு மேலும் 2016 சூன் 30 வரை நீட்டிக்கப்பட்டது.
மேற்கோள்கள்
பகுப்பு:இந்திய பணத்தாள்கள்
கோபாலகிருஷ்ண காந்தி
கோபாலகிருஷ்ண காந்தி (வங்காளம்: গোপালকৃষ্ণ গান্ধী ; ஆங்கிலம்: Gopalkrishno Gandhi; பிறப்பு: ஏப்ரல் 22, 1945) மகாத்மா காந்தியின் பேரன் ஆவார். மகாத்மா காந்தியின் நான்காவது மகன் தேவதாஸ் காந்தியின் மகன். தமிழக அரசியல் தலைவர் சி. ராஜகோபாலாச்சாரியின் மகள்வழி பேரன். இவர் அமெரிக்காவில் பேராசிரியராக பணியாற்றிய இராசமோகன் காந்தியின் தம்பி.
நசீருத்தீன் சா ஆக்டர்- இ சினிமா (திரைப்படம்)
நசீருத்தீன் சா ஆக்டர்- இ சினிமா (Nasseroddin Shah Actor-e Cinema‎ ) எனும் பாரசீக மொழித் திரைப்படம் ஈரானிய இயக்குனர் மோசன் மக்மால்பஃப் இயக்கியது. இத்திரைப்படம் ஒன்ஸ் அப்பான் அ டைம், சினிமா (Once Upon a Time, Cinema) எனும் ஆங்கிலப் பெயருடன் வெளியானது. இத்திரைப்படம் 1992 ஆம் ஆண்டு வெளியானது. இப்படத்தை எழுதி இயக்கியவர் மோசன் மக்மால்பஃப் ஆவார்.
திரைப்படத்தைப் பற்றி
இது ஒரு நகைச்சுவைத் திரைப்படமாகும். இத்திரைப்படத்தில் பழைய ஈரானியத் திரைப்படங்களின் காட்சிகள் இடம் பெற்றிருக்கும். இது கருப்பு- வெள்ளைத் திரைப்படமாகத் தயாரிக்கப்பட்டது. இத்திரைப்படம் 1991 ஆம் ஆண்டில் வெளியானது.
கோபாலகிருஷ்ண காந்தி
மேற்கோள்கள்
பகுப்பு:1942 பிறப்புகள் பகுப்பு:மேற்கு வங்காள ஆளுநர்கள் பகுப்பு:வாழும் நபர்கள் பகுப்பு:பீகார் ஆளுநர்கள் பகுப்பு:குஜராத் மக்கள் பகுப்பு:1946 பிறப்புகள் பகுப்பு:மகாத்மா காந்தி குடும்பம் பகுப்பு:தமிழ்-ஆங்கில மொழிபெயர்ப்பாளர்கள் பகுப்பு:1945 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:திருக்குறள் ஆங்கில மொழிபெயர்ப்பாளர்கள்
நசீருத்தீன் சா ஆக்டர்- இ சினிமா (திரைப்படம்)
விருதுகள்
இத்திரைப்படம், ஆகிய இரு விருதுகளைப் பெற்றது.